**OBRAZLOŽENJE POSEBNOG DIJELA TREĆIH IZMJENA I DOPUNA PRORAČUNA GRADA NOVSKE ZA 2019. GODINU**

**1. Razdjel 002 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna umanjuju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **30.787.255,00 kn**, a istima će se financirati ukupno 13 (trinaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu umanjuju se za iznos od **297.240,00 kn.**

**Tablica broj 1: Prikaz izmjena programa Upravnog odjela za društvene djelatnosti, pravne poslove i javnu nabavu za 2019. godinu**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2019.** | **Naziv programa** | **Plan**  **2019.** | **Izmjene**  **2019.** | **Promjene** |
| 1. | 1001 | Javna uprava i administracija | 6.365.586,00 | 6.270.086,00 | -95.500,00 |
| 2. | 1007 | Zdravstvo | 100.000,00 | 50.000,00 | -50.000,00 |
| 3. | 1011 | Razvoj civilnog društva | 1.456.000,00 | 1.456.000,00 | 0,00 |
| 4. | 1012 | Javne potrebe u kulturi | 2.895.800,00 | 2.864.060,00 | -31.740,00 |
| 5. | 1013 | Sufinanciranje obrazovanja | 3.521.626,00 | 3.521.626,00 | 0.00 |
| 6. | 1014 | Predškolski odgoj | 9.440.061,00 | 9.440.061,00 | 0.00 |
| 7. | 1015 | Poticanje demografskog rasta | 500.000,00 | 500.000,00 | 0.00 |
| 8. | 1017 | Socijalna skrb | 1.516.000,00 | 1.396.000,00 | -120.000,00 |
| 9. | 1018 | Razvoj sporta i rekreacije | 1.975.591,00 | 1.975.591,00 | 0.00 |
| 10. | 1019 | Poticanja razvoja turizma | 138.000,00 | 138.000,00 | 0.00 |
| 11. | 1020 | Sjećanje na Domovinski rat | 203.700,00 | 203.700,00 | 0.00 |
| 12. | 1021 | Program „Zaželi“ | 2.821.872,00 | 2.821.872,00 | 0.00 |
| 13. | 1023 | Programi za djecu i mlade | 150.259,00 | 150.259,00 | 0.00 |
|  | **13 programa** | **Ukupno** | **31.084.495,00** | **30.787.255,00** | **-297.240,00** |

**1.1. Program 1001 JAVNA UPRAVA I ADMINISTRACIJA**

U programu 1001 JAVNA UPRAVA I ADMINISTRACIJA mijenja se:

* + 1. **Aktivnost 1001 A100002 Materijalno-financijski rashodi u mjesnoj samoupravi**

Sredstva za financiranje materijalno-financijskih rashoda u mjesnoj samoupravi povećavaju se na iznos od 4.500,00 kn, i to za potrebe mjesnog odbora Kozarice za iznos od 1.500,00 kn na poziciji nabave opreme radi nabave peći za grijanje, za mjesni odbor Plesmo sredstva se povećavaju na poziciji nabave opreme za 2.000,00 kn (nabavu potrebnog namještaja), a za mjesni odbor Sigetac povećavaju se sredstva u iznosu od 1.000,00 kn za obilježavanje blagdana Majke Božje Bistričke.

* + 1. **Tekući projekt 1001 T1000007 Promicanje Grada u sredstvima javnog informiranja**

Sredstva za financiranje tekućeg projekta 1001 T1000007 *Promicanje Grada u sredstvima javnog informiranja* umanjuju se za iznos od 100.000,00 kn za projekt „Tjednik Sisačko-moslavačke županije“ jer isti još nije realiziran. Procjenjuje se da će iznos od 50.000,00 kn biti dostatan za ovu namjenu do kraja godine, ukoliko se od mjeseca rujna krene s realizacijom.

**1.2. Program 1007 ZDRAVSTVO**

**1.2.1. Kapitalni projekt 1007 K10001 Nabava opreme**

Sredstva za kapitalni projekt 1007 K10001 *Nabava opreme* za nabavu uređaja za magnetnu rezonancu bolnici Pakrac u iznosu od 50.000,00 kn se ukidaju jer se projekt neće realizirati u ovoj godini.

**1.3. Program 1012 JAVNE POTREBE U KULTURI**

**1.3.1. Kapitalni projekt 1012 K00003 Arheološka istraživanja**

Sredstva za financiranje ovog kapitalnog projekta umanjuju se na dosad utrošen iznos od 8.260,00 kn za trošak ugovora o djelu za prošlogodišnji projekt arheoloških istraživanja u crkvi sv. Luke Evanđeliste u Novskoj koji je plaćen u ovoj godini. Novi arheološki projekti u ovoj godini se neće pokretati.

**1.4. Program 1017 SOCIJALNA SKRB**

**1.4.1. Aktivnost 1017 A100001 Pomoć građanima i kućanstvima**

Sredstva za financiranje aktivnosti 1017 A100001 *Pomoć građanima i kućanstvu* umanjuju se za iznos od 120.000,00 kn na poziciji oslobođenja od plaćanja komunalne naknade jer se procjenjuje da će iznos od 50.000,00 kn biti dostatan za ovu namjenu do kraja godine.

**2. Razdjel 003 UPRAVNI ODJEL ZA PRORAČUN I FINANCIJE**

Trećim Izmjenama i dopunama Proračuna Grada Novske za 2019. godinu rashodi Upravnog odjela za proračun i financije povećani su s 2.818.324,00 kn na 2.873.313,00 kn, odnosno za 54.989,00 kn ili za 1,95 %.

**2.1. Program 1001 JAVNA UPRAVA I ADMINISTRACIJA**

Program *Javna uprava i administracija* povećan je sadašnjeg plana rashoda 2.818.324,00 kn na 2.873.313,00 kn, odnosno za 54.989,00 kn ili za 1,95 %, i to zbog povećanja aktivnosti materijalno-financijskih rashoda.

**2.1.1. Aktivnost 1001 A100002 Materijalno - financijski rashodi**

Aktivnost materijalno - financijskih rashoda ovim je Izmjenama i dopunama Proračuna povećana sa 669.033,00 kn za 54.989,00 kn ili za 8,22 % te iznosi 724.022,00 kn. Rashodi su povećani za članarine, sukladno dosadašnoj realizaciji i potrebi osiguranja dostatnih sredstava do kraja proračunske godine, za iznos od 4.989,00 kn, dok se preostalih 50.000,00 kn odnosi na rashode implementacije aplikacije za elektroničko izdavanje računa (izlazni e-računi).

**3. Razdjel 004 UPRAVNI ODJEL ZA GOSPODARSTVO, POLJOPRIVREDU, KOMUNALNI SUSTAV I PROSTORNO UREĐENJE**

Trećim Izmjenama i dopunama Proračuna Grada Novske za 2019. godinu, ukupna sredstva za ostvarenje programa Upravnog odjela za gospodarstvo, poljoprivredu, komunalni sustav i prostorno uređenje povećavaju se u iznosu od 23.246.940,00 kn (36,05 % u odnosu na planirano) i sada iznose 87.727.013,00 kn. Sredstva se realiziraju kroz 11 različitih programa koji su obuhvaćeni financijskim planom rashoda upravnog odjela, a koje provodi 14 službenika i dva vježbenika.

**Tablica 2: Prikaz izmjena programa Upravnog odjela za gospodarstvo, poljoprivredu, komunalni sustav i prostorno uređenje za 2019. godinu**

|  |  |  |  |  |  |
| --- | --- | --- | --- | --- | --- |
| **Rednibroj** | **Brojčana oznaka programa u proračunu za 2019.** | **Naziv programa** | **Plan**  **2019.** | **Izmjene**  **2019.** | **Promjene** |
| 1. | 1001 | Javna uprava i administracija | 3.334.098,00 | 3.334.136,00 | 38,00 |
| 2. | 1002 | Upravljanje imovinom | 2.673.644,00 | 2.646.894,00 | -26.750,00 |
| 3. | 1003 | Projektiranje i građenje objekata u vlasništvu Grada | 22.302.951,00 | 45.061.978,00 | 22.759.027,00 |
| 4. | 1004 | Održavanje objekata i uređaja komunalne infrastrukture | 4.680.000,00 | 5.830.000,00 | 1.150.000,00 |
| 5. | 1005 | Projektiranje i građenje objekata i uređaja komunalne infrastrukture | 20.480.078,00 | 19.997.578,00 | -482.500,00 |
| 6. | 1006 | Zaštita okoliša | 1.128.164,00 | 1.100.289,00 | -27.875,00 |
| 7. | 1007 | Zdravstvo | 371.700,00 | 371.700,00 | 0,00 |
| 8. | 1008 | Organiziranje i provođenje zaštite i spašavanja | 3.773.938,00 | 3.773.938,00 | 0,00 |
| 9. | 1009 | Prostorno uređenje i unapređenje stanovanja | 403.000,00 | 403.000,00 | 0,00 |
| 10. | 1010 | Gospodarstvo | 4.002.500,00 | 3.877.500,00 | -125.000,00 |
| 11. | 1019 | Poticanje razvoja turizma | 1.330.000,00 | 1.330.000,00 | 0,00 |
|  | **11 programa** | **Ukupno** | **64.480.073,00** | **87.727.013,00** | **23.246.940,00** |

**3.1. Program 1001 JAVNA UPRAVA I ADMINISTRACIJA**

**3.1.1. Aktivnost 1001 A100002 Materijalno-financijski rashodi**

Sredstva za financiranje ove aktivnosti smanjuju se za 30.000,00 kn, te sada iznose 433.457,00 kn. Unutar aktivnosti smanjuju se sredstva za *intelektualne usluge* u iznosu od 50.000,00 kn. Procjena je da će iznos koji preostaje na poziciji (100.000,00 kn) biti dostatan do kraja godine. Povećavaju se sredstva za *ostale nespomenute rashode poslovanja* u iznosu od 20.000,00 kn. Zbog dosadašnje realizacije na ovoj poziciji ukazuje se potreba za povećanjem, kako bi se osigurala potrebna sredstva za naredno razdoblje.

**3.2. Program 1002 UPRAVLJANJE IMOVINOM**

**3.2.1. Aktivnost 1002 A100001 Režijski troškovi objekata**

Sredstva za financiranje ove aktivnosti povećavaju se za 750,00 kn, te sada iznose 605.200,00 kn. Ovo povećanje se odnosi na trošak naknade za slivne vode za objekte u vlasništvu grada.

**3.2.2. Tekući projekt 1002 T100007 Održavanje športskih objekata**

Sredstva za financiranje ovog projekta smanjuju se za 7.500,00 kn, te sada iznose 262.500,00 kn, i to tako da se rashodi za *održavanje ostalih športskih objekata* povećaju za 62.500,00 kn (ograda na nogometnom igralištu u Bročicama) uz istovremeno smanjenje rashoda za *izradu fasade na svlačionici u Jazavici* (ukidanje pozicije od 70.000,00 kn jer se projekt planira kandidirati na javne pozive za sufinanciranje).

**3.2.3. Tekući projekt 1002 T100008 Održavanje domova i ostalih objekata u vlasništvu grada**

Sredstva za financiranje ovog projekta smanjuju se za 20.000,00 kn, te sada iznose 662.894,00 kn. Predviđeno je smanjenje rashoda za projekt uređenja okoliša oko doma u Brestači. Budući da će projekt izraditi krajobrazni arhitekt zaposlen u trgovačkom društvu u pretežitom vlasništvu Grada, Novokom d.o.o, neće biti troška po ovoj osnovi.

**3.3. Program 1003 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1003 K100005 Izrada projektne dokumentacije**

Sredstva za financiranje ovog projekta povećavaju se za 22.500,00 kn, te sada iznose 1.012.000,00 kn. Promjena je vezana uz uvođenje nove pozicije rashoda za izradu projektne dokumentacije za energetsku obnovu svlačionica u Jazavici.

**3.3.2. Kapitalni projekt 1003 K100006 Izgradnja dječjeg vrtića**

Sredstva za financiranje ovog projekta povećavaju se za 100.000,00 kn, te sada iznose 4.961.840,00 kn. Promjena se odnosi na dvije pozicije rashoda koji se financiraju iz sredstava pomoći. Sredstva MRRFEU planirana u iznosu od 700.000,00 kn smanjuju se na 500.000,00 kn, dok se sredstva planirana od strane Središnjeg državnog ureda za stambeno zbrinjavanje povećavaju za 300.000,00 kn.

**3.3.3. Kapitalni projekt 1003 K100007 Klaster kulture na temeljima kulturne baštine povijesne jezgre Novske**

Projekt se odnosi na rekonstrukciju hotela *Knopp* u Novskoj. Sredstva za financiranje ovog projekta povećavaju se za iznos od 26.293.200,00 kn. Naime, sukladno troškovniku potrebno je osigurati 26.300.000,00 kn za obnovu hotela, i to 25.000.000,00 kn kreditnim zaduženjem, dok preostalih 1.300.000,00 kn čine prihodi proračuna. Također, predviđeno je i smanjenje rashoda za konzervatorsko-restauratorske radove u iznosu od 6.800,00 kn sukladno dosadašnjoj realizaciji.

**3.3.4. Kapitalni projekt 1003 K100008 Dom za starije osobe**

Za ovaj projekt je planiran iznos od 200.000,00 kn za izradu projektne dokumentacije kojom će se isplanirati rekonstrukcija i prenamjena zgrade u kojoj trenutno boravi tvrtka Vodovod Novska d.o.o. u dom za starije osobe.

**3.3.5. Kapitalni projekt 1003 K100013 Energetska obnova Hrvatskog doma u Novoj Subockoj**

Sredstva za financiranje ovog projekta povećavaju se za iznos od 173.338,00 kn, te sada iznose 1.211.989,00 kn. Povećanje se odnosi na trošak sanacije krova na objektu. Sanacija krova nije bila sastavni dio energetske obnove objekta, a zbog lošeg stanja krova, s ciljem sprečavanja šteta na obnovljenom objektu uslijed prokišnjavanja, izvršena je obnova krova.

**3.3.6. Kapitalni projekt 1003 K100014 Energetska obnova zgrade gradske vijećnice**

Ovaj projekt se u cijelosti briše. Objekt je prijavljen na Javni poziv Fonda za zaštitu okoliša i energetsku učinkovitost, s ciljem energetske obnove objekta. Prijava je prošla prvu fazu provjere i dobivena je odluka o financiranju. U postupku pripreme ugovora o financiranju, od strane Fonda je utvrđeno da politička stranka SDP, koja ima suvlasnički udjel u vlasništvu zgrade, nije prihvatljiva kao suvlasnik, te je odbijeno sklapanje ugovora.

**3.3.7. Kapitalni projekt 1003 K100021 Uređenje poslovnog prostora za rad NORA-e**

Projekt se odnosi na uređenje prostora u zgradi u Potočnoj ulici kbr. 25 u Novskoj (bivši Motoremont), za potrebe smještaja i rada novljanske Razvojne agencije NORA. Sredstva za financiranje ovog projekta se povećavaju u iznosu od 160.300,00 kn za pripremne radove na objektu, te eventualne vantroškovničke radove.

**3.4. Program 1004 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 1004 A100001 Održavanje javnih površina**

Sredstva za financiranje ove aktivnosti povećavaju se za 1.000.000,00 kn, te sada iznose 3.200.000,00 kn. Do povećanja dolazi uslijed povećanog opsega radova na održavanju javnih površina, te usklađenja prema dosadašnjoj realizaciji.

**3.4.2. Aktivnost 1004 A100002 Održavanje nerazvrstanih cesta**

Sredstva za financiranje ove aktivnosti povećavaju se za 150.000,00 kn, te sada iznose 1.280.000,00 kn. Kroz ovu aktivnost se održavaju nerazvrstane ceste i poljski putovi. Procjena je da su ova sredstva dostatna za održavanje nerazvrstanih cesta i poljskih putova u narednom razdoblju.

**3.5. Program 1005 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1005 K100006 Projektiranja komunalne infrastrukture**

Sredstva za financiranje ovog projekta smanjuju se za 137.500,00 kn, te sada iznose 165.000,00 kn. Smanjena je pozicija rashoda za *izradu ostalih projektnih dokumentacija* koja služi kao rezerva ukoliko se ukaže potreba za projektiranjem koje nije bilo planirano u proračunu, u iznosu od 12.500,00 kn. Također, brisana je pozicija rashoda *Projekt spojne ceste Zagrebačka -Mihanovićeva*, jer u ovom trenutku nema sredstava za realizaciju iste.

**3.5.2. Kapitalni projekt 1005 K100013 Proširenje javne rasvjete**

Sredstva za financiranje ovog projekta smanjuju se za 100.000,00 kn, te sada iznose 48.000,00 kn. Do smanjenja je došlo uslijed ukidanja pozicije *Nabava LED rasvjete*, jer u ovom trenutku nema sredstava za nabavu iste.

**3.5.3. Kapitalni projekt 1005 K100014 Mrtvačnica u Voćarici**

Sredstva za financiranje ovog projekta povećavaju se za 5.000,00 kn, te sada iznose 705.000,00 kn.Ovo povećanje se odnosi na trošak geodetskog iskolčenja objekta mrtvačnice kod početka gradnje, te na geodetsku snimku nakon što mrtvačnica bude izgrađena. Radovi na gradnji su u tijeku i očekuje se završetak do kraja studenog 2019. godine.

**3.5.4. Kapitalni projekt 1005 K100015 Poduzetnička zona Novska**

Sredstva za financiranje ovog projekta smanjuju se za 400.000,00 kn, te sada iznose 3.200.000,00 kn.Smanjenje rashoda se odnosi na smanjenje troška izgradnje industrijskog kolosijeka za 400.000,00 kn, jer se procjenjuje da u ovom nadolazećem razdoblju neće doći do realizacije ovog projekta.

**3.5.16. Kapitalni projekt 1005 K100042 Punionica za električne automobile**

Ovo je novootvoreni projekt. Sredstva za financiranje ovog projekta planiraju se u iznosu od 150.000,00 kn za projektiranje i izgradnju punionice za električne automobile, koja će biti postavljena na javnom parkiralištu kod gradske vijećnice.

**3.6. Program 1006 ZAŠTITA OKOLIŠA**

**3.6.1. Kapitalni projekt 1006 K100001 Sanacija deponije Kurjakana**

Sredstva za financiranje ovog projekta povećavaju se za 22.125,00 kn, te sada iznose 28.735,00 kn. Povećanje se odnosi na izradu projektne dokumentacije nužne kod izgradnje sortirnice koju se planira izgraditi na lokaciji odlagališta komunalnog otpada Kurjakana.

**3.6.2. Kapitalni projekt 1006 K100002 Nabava komunalne opreme**

Sredstva za financiranje ovog projekta smanjuju se za 50.000,00 kn, te sada iznose 560.000,00 kn. Smanjenje se odnosi na ukidanje pozicije *Sanacija divljih deponija*, te prenamjenu ovih sredstava u održavanje nerazvrstanih cesta.

**3.7. PROGRAM 1010 GOSPODARSTVO**

**3.7.1. Tekući projekt 1010 T100002 Razvoj malog gospodarstva**

Sredstva za financiranje ovog projekta smanjuju se za 125.000,00 kn, te sada iznose 2.452.500,00 kn. Smanjenje rashoda planirano je na poziciji *Sufinanciranje u poljoprivredi* za iznos od 200.000,00 kn, te ova pozicija sad iznosi 200.000,00 kn. Istovremeno, povećanje je iskazano na poziciji *Sufinanciranje poduzetnika početnika* u iznosu od 75.000,00 kn, te ova pozicija sads iznosi 875.000,00 kn. Do ove promjene je došlo uslijed velikog interesa za program *Sufinanciranje poduzetnika početnika*.